Ezeres lidlauks

Ezeres lidlauks ir pamests militārais lidlauks Saldus novada Ezeres pagastā. Izvietojies  uz rietumiem no Ezeres ciema Vadakstes labajā krastā,  attālumā no Latvijas—Lietuvas robežas. Lidlaukam ir viens  garš un  plats sešstūra formas dzelzsbetona plākšņu seguma skrejceļš. Skrejceļš daļēji nopostīts, daļēji aizaudzis; to šķērso publisks ceļš. Lidlauks izbūvēts 1940.—1941. gadā saskaņā ar Latvijas—PSRS līgumu par bruņoto spēku izvietošanu. Blakus lidlaukam atradās lidlauks "Ezere II", kurš kalpoja kā alternatīva nosēšanās vieta Ezeres lidlaukam. Lidlauku izmantoja arī kā lauksaimniecības lidlauku. Lidlauku kopš 2009. gada apsaimnieko "Ezeres Avioklubs", un to izmanto dažādu aviācijas sporta veidu popularizēšanai un sacensību organizēšanai.

 Vēsture 
Lidlauks izbūvēts 1940.—1941. gadā saskaņā ar Latvijas—PSRS līgumu par bruņoto spēku izvietošanu, lidlaukam bija zāles segums. 1941. gada 1. martā PSRS ieplānoja dzelzsbetona skrejceļa būvniecību, un tajā pašā gadā no 24. marta līdz 1. jūnijam to realizēja. 1941. gada 15. jūnijā lidlauku ieņēma 11 padomju izlūklidmašīnas. 1941. gada 22. jūnijā padomju 239 IAP eskadras grupa ar 10 lidmašīnām, 10 KAE eskadras grupa ar 12 lidmašīnām un 102 BAO eskadras grupa sāka bāzēties Ezeres lidlaukā. Lidlauku atjaunoja 1943. gada septembrī. Luftwaffe iznīcinātāji sāka izmantot lidlauku 1944. gada 20. augustā un evakuēja lidlauku oktobra sākumā. Neilgi pēc tam lidlauku pārņēma PSRS Gaisa spēki. Tajā atradās apmēram 25 sprādzienbīstami laukumi. Blakus lidlaukam atradās lidlauks "Ezere II", kurš kalpoja kā alternatīva nosēšanās vieta Ezeres lidlaukam. Lidlauku vēl izmantoja 54. kaujas aviācijas pulks, kuras galvenā bāze atradās Vaiņodes lidlaukā. Pēc kara lidlauku izmantoja un paplašināja, kā rezultātā vairākām ģimenēm atsavināja lidlauka tuvumā esošās mājas. Pagasta padome atsavināto māju iedzīvotājus izmitināja deportācijās izvesto tukšajās mājās, tomēr dažas ģimenes aizbrauca dzīvot ārpus Ezeres pagasta. Lidlaukā bija izvietoti iznīcinātāji, bet Ezeres parkā atradās lidlauka apkalpošanai paredzētas būves. Reizēm arī ziemā no iznīcinātājiem ar ložmetējiem šāva no egļu zariem izliktos mērķos. Vēlāk lidmašīnas pārcēla uz citām vietām. Lidlauku izmantoja arī Aeroflot lauksaimniecības vajadzībām. 1995. gadā Satiksmes ministrija nolēma pārņemt Ezeres lidlauku savā pārziņā. Kopš 2009. gada lidlauku apsaimnieko "Ezeres Avioklubs", un to izmanto dažādu aviācijas sporta veidu popularizēšanai un sacensību organizēšanai.

 Uzbrukumi lidlaukam 
 1941. gadā no 23. līdz 25. jūnijam lidlauku bombardēja III./KG 1 eskadru grupa; rezultāti nav norādīti, bet teikts, ka lidlauks bija pilns ar krievu bumbvedējiem.
 1944. gada 26. augustā bombardēts viens neidentificēts lidaparāts no 13./JG 51 eskadras grupas.
 1944. gada 19. septembrī bombardēts viens neidentificēts lidaparāts no Stab III./JG 51 eskadras grupas.

 Vācu operatīvās vienības 
 Stab/JG 51 (1944. gada augusts-oktobris)
 II./JG 51 (1944. gada augusts-oktobris)
 III./JG 51 (1944. gada augusts-oktobris)
 II./SG 1 (1944. gada septembris-oktobris)

 Atsauces 

 Ārējās saites 

 Zvārdes iekarošana/iekārošana
 Ezeres avioklubs
 Sarkanarmijas bāzes Latvijā

Kategorija:Ezeres pagasts
Kategorija:PSRS militārie lidlauki Latvijā